PRIMĂRIA MUNICIPIULUI SATU MARE

Arhitect Șef 

Nr. 59610/19.10.2026
În temeiul prevederilor art. 136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare,  

Arhitectul Șef al Municipiului Satu Mare, formulează următorul,

RAPORT DE SPECIALITATE
la proiectul de hotărâre privind aprobarea documentatiei P.U.Z. - Lotizare în vederea construirii de locuințe individuale și introducere parțială în intravilan și acceptarea ofertei de donație,
Amplasament: Mun. Satu Mare, Nr. Cad. 156102, Nr. Cad. 179465, Nr. Cad. 179464 și Nr. Cad. 179464-C1, Nr. Cad. 156048, Nr. Cad. 165970, Nr. Cad. 182559, Nr. Cad. 182558.

<LLNK810003263070000001> Potrivit prevederilor art. 47 din Legea nr. 350/2001 privind amenajarea teritoriului și urbanismul, cu modificările și completările ulterioare, Planul urbanistic zonal este instrumentul de planificare urbană de reglementare specifică, prin care se coordonează dezvoltarea urbanistică integrată a unor zone din localitate, caracterizate printr-un grad ridicat de complexitate sau printr-o dinamică urbană accentuată și cuprinde reglementări asupra zonei referitoare la:

    a) organizarea rețelei stradale;

    b) organizarea arhitectural-urbanistică în funcție de caracteristicile structurii urbane;

    c) modul de utilizare a terenurilor;

    d) dezvoltarea infrastructurii edilitare;

    e) statutul juridic și circulația terenurilor;

    f) protejarea monumentelor istorice și servituți în zonele de protecție ale acestora.

Având în vedere documentația înaintată de Varga Francisc Vasile, Varga Annámaria, Balog Anetta-Melinda și Balog Elöd, înregistrată la Primăria Municipiului Satu Mare cu nr. 55968/29.09.2026, prin care solicită aprobarea documentației de urbanism P.U.Z. – Lotizare în vederea construirii de locuințe individuale și introducere parțială în intravilan și acceptarea ofertei de donație și care face obiectul prezentului proiect de hotărâre, formulez și susțin următoarele:
Conform extraselor C.F. nr. 182558, C.F. nr. 182559, C.F. nr. 179465, C.F. nr. 179464, C.F. nr. 156048, C.F. nr. 156102, terenurile sunt situate în intravilanul municipiului Satu Mare, iar imobilul înscris în C.F. 165970 este înscris în extravilanul municipiului Satu Mare. Imobilele au categoria de folosință de teren arabil și curți construcții. 

Reglementări urbanistice:

Regim de înălțime: (S/D)P-(S/D)P+M/1; 

Hmax. admis: 12.50m

POT max 35%, CUT max 1.05

Aliniamente: Conform planşei  U 02 Reglementări urbanistice – Zonificare concept propus şi conform Regulamentului local de urbanism al PUZ-ului:  

· Retagere min. 6.00 m față strada nou propusă;

· Retragere 3.00 m la strada Dara pentru parcelele de colt numite Lot 1 și Lot 22; excepție având loturile 11 și 12 unde retragerea va fi de min. 1.60m pentru realizarea gabaritului necesar întoarcerii vehiculelor.
· Retrageri minime faţă de limitele laterale şi posterioare: Conform planşei U 02 Reglementări urbanistice – Zonificare concept propus şi conform Regulamentului local de urbanism al PUZ-ului,  față de limitele laterale: 

· Retragerea față de limita vestică a loturilor denumite Lot 1 - Lot 11 va fi de H/2 din înălțimea construcțiilor, dar nu mai puțin de 2.00m; aceași retragere se aplică și laturilor estice alte loturilor denumite Lot 12 - Lot 22.

· Retragerea limitei construibile față de limita de proprietate sud-vestică a loturilor denumite Lot 11 și Lot 12 va fi de min. 5.00m respectându-se zona de protecție a lucrărilor hidrotehnice.

· Retragerea limitei construibile față de limitele posterioare ale noilor imobile va fi de min. 1.00, dar cu respectarea prevederilor Codului Civil.
Accesul la loturile rezultate se va face de pe strada nou propusă – cu profil prevăzut de 11.80 m. 

Traseul străzii propuse se desfășoară din direcția  nord-est – sud-vest și s-a prevăzut cu lățimea părții carosabile de 7.00m, s-au prevăzut trotuare de 1.20m lățime și asigurând amplasamentul stâlpilor pentru iluminatul public, se va amenaja spațiu verde de 1.20m lățime întreruptă de accesele carosabile la imobile și platformă de întoarcere carosabilă.

Pentru respectarea profilului transversal unitar al străzii Dara, se propune donarea către domeniul public al municipiului Satu Mare suprafața de teren de 188 mp, conform ofertei de donație – Lot denumit 24 pe planșa U 03 – Proprieatate asupra terenurilor obiectiv de utilitate publică.
Se vor avea în vedere amenajarea unor spații verzi cu rol decorativ, precum și de delimitare optică între categoriile de funcțiuni. 

Se vor amenaja spații verzi în suprafață minimă de 35.00% din suprafața parcelei.
Împrejmuirile între proprietăți pot fi opace până la max. 2.00m înălțime, putând fi completate cu suprafețe transparente până la max. 2.50m înălțime. Se recomandă dublarea împrejmuirilor spre domeniul public cu gard viu.

Se interzice dezlipirea loturilor propuse pentru construcții în vederea obținerii unui număr mai mare de parcele edificabile.


Dezvoltarea echipării: Construcțiile vor fi racordate la rețelele existente în zonă în urma extinderilor realizate de către beneficiarii Planului Urbanistic Zonal.

Utilizări permise: -
Zonă de locuit – locuințe individuale, Circulații rutiere și pietonale, Zonă de spații verzi, Lucrări tehnico-edilitare.

Utilizări interzise: - anexe gospodărești pentru creșterea animalelor și construcții sau amenajări provizorii, inestetice sau din materiale nedurabile.

Documentația a obținut toate avizele solicitate prin avizul de oportunitate.

Documentația de urbanism a fost supusă dezbaterii publice după cum urmează:

Etapa pregătitoare – anunțarea intenției de elaborare – 15.07.2025
Documentația a fost afișată la sediul instituției și pe site începând cu data de 15.057.2025. Publicul a fost invitat să transmită observații și propuneri până pe data de 28.07.2025. 
La sediul Primăriei Satu Mare nu s-au înregistrat sesizări sau reclamaţii cu privire la documentaţie.

Etapa elaborării propunerilor ce vor fi supuse procesului de avizare- 21.03.2025.
Documentația a fost afișată la sediul instituției și pe site începând cu data de 30.10.2025. Publicul a fost invitat să transmită observații și propuneri până pe data de 24.11.2025 prin scrisori depuse la registratură, transmise pe poștă sau pe email consultarepublica@primariasm.ro. 
La sediul Primăriei Satu Mare nu s-au înregistrat sesizări sau reclamaţii cu privire la documentaţie.
Etapa propunerii finale care include toate observațiile avizatorilor și care se supune procedurii de transparență decizională.
Începând cu data de 25.09.2026 atât la sediul Primăriei mun. Satu Mare, Piața 25 Octombrie nr. 1 cât și pe site a fost afișată spre consultare documentația  P.U.Z. varianta finală, cu toate avizele solicitate prin Avizul de oportunitate. 

Documentația cuprinde Raportul informării și consultării publicului nr. 70233/28.11.2025.
Documentația a fost analizată de Comisia Tehnică de Amenajare a Teritoriului și Urbanism la data de 13.10.2026, și a obținut avizul favorabil al Arhitectului Șef nr. 23/28.11.2025.
Întrucât documentația este completă, are toate avizele solicitate, s-a încheiat procedura dezbaterii publice, are avizul favorabil al Arhitectului Șef al Municipiului Satu Mare în urma analizării în Comisia Tehnică de Urbanism și Amenajare a Teritoriului. 
Față de cele expuse mai sus, raportat și la prevederile art. 129 alin.(2) lit. c) și alin. (6) litera c) din O.U.G nr. 57/2019 privind Codul Administrativ, cu modificările și completările ulterioare potrivit cărora consiliul local avizează sau aprobă în condițiile legii documentațiile de amenajare a teritoriului și de urbanism ale localității.
Proiectul de hotărâre privind aprobarea documentației P.U.Z.- Lotizare în vederea construirii de locuințe individuale și introducere parțială în intravilan și acceptarea ofertei de donație, în municipiul Satu Mare, Nr. Cad. 156102, Nr. Cad. 179465, Nr. Cad. 179464 și Nr. Cad. 179464-C1, Nr. Cad. 156048, Nr. Cad. 165970, Nr. Cad. 182559, Nr. Cad. 182558, se înaintează Consiliului Local al municipiului Satu Mare cu propunere de aprobare.
Arhitect Şef al Municipiului Satu Mare
     Arh. Burgye Ştefan
Întocmit,
Dobie Cristiana

